open-index/open-wikipedia-markdown huggingface dataset:
เบิร์กเชียร์แฮทาเวย์

**บริษัท เบิร์กเชียร์แฮทาเวย์** () เป็นบริษัทกลุ่มบริษัทโฮลดิ้งข้ามชาติ สัญชาติอเมริกัน มีสำนักงานใหญ่ตั้งอยู่ที่เมืองโอมาฮา รัฐเนแบรสกา สหรัฐอเมริกา บริษัทเป็นเจ้าของบริษัทไกโค, ดูราเซลล์, เดลีควีน, บีเอ็นเอสเอฟ, ลูบริซอล, ฟรุตออฟเดอะลูม, เฮลซ์เบิร์กไดมอนด์, ลองแอนด์ฟอสเตอร์, ไฟลต์เซฟตีอินเตอร์เนชันแนล, แพมเพอด์เชฟ และ เน็ตเจ็ตส์ และถือหุ้นไพลอตฟลายอิงเจ 38.6%, คราฟต์ไฮนซ์ 26.7% และถือหุ้นบางส่วนของบริษัท อเมริกันเอกซ์เพรส (17.6%), เวลส์ฟาร์โก (9.9%), โคคา-โคลา (9.4%), แบงค์ออฟอเมริกา (6.8%) และแอปเปิล (5.22%) 

บริษัทเป็นที่รู้จักเนื่องจากอยู่ภายใต้การดูแลของวอร์เรน บัฟเฟตต์ที่รับตำแหน่งประธานและประธานบริหาร รวมถึงชาร์ลี มังเกอร์ รองประธานของบริษัท ในช่วงแรกที่อยู่ที่เบิร์กเชียร์ บัฟเฟตต์มุ่งการลงทุนระยะยาวในบริษัทมหาชน แต่ในระยะหลังเขามักซื้อทั้งบริษัทเลย ปัจจุบันเบิร์กเชียร์เป็นเจ้าของบริษัทหลากหลายประเภทธุรกิจ ตั้งแต่ทำขนม ค้าปลีก ทางรถไฟ ตกแต่งบ้าน สารานุกรม ผู้ผลิตเครื่องดูดฝุ่น ค้าอัญมณี ตีพิมพ์หนังสือพิมพ์ ผลิตและจำหน่ายเครื่องแบบ และให้บริการด้านสาธารณูปโภคเกี่ยวไฟฟ้าและแก๊ส

จากรายชื่อใน ฟอบส์โกลบอล 2000 บริษัท เบิร์กเชียร์แฮทาเวย์ เป็นบริษัทมหาชนที่มีมูลค่าตามราคาตลาดเป็นอันดับ 3 ของโลก และกลุ่มบริษัทที่มีรายได้มากเป็นอันดับ 10 ของโลก และบริษัทด้านการเงินที่มีรายได้มากที่สุดของโลก

## อ้างอิง


หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บิล เกตส์
หมวดหมู่:บริษัทอเมริกันที่ก่อตั้งในปี พ.ศ. 2382
หมวดหมู่:บริษัทผู้ถือหุ้นของสหรัฐ
หมวดหมู่:กลุ่มบริษัทของสหรัฐ
หมวดหมู่:บริษัทบริการทางการเงินที่ก่อตั้งในปี พ.ศ. 2382
หมวดหมู่:การเสนอขายหุ้นครั้งแรกให้แก่สาธารณชนในคริสต์ทศวรรษ 1980
โปเกมอน เอเมอรัลด์

***โปเกมอนภาคเอเมอรัลด์*** (; ) เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพาเกมบอยอัดวานซ์ ออกจำหน่ายครั้งแรกที่ประเทศญี่ปุ่นในวันที่ 16 กันยายน พ.ศ. 2547 และต่อมาออกจำหน่ายในทวีปเมริกาเมื่อวันที่ 1 พฤษภาคม พ.ศ. 2548, ที่ประเทศออสเตรเลียเมื่อวันที่ 9 มิถุนายน พ.ศ. 2548, และที่ทวีปยุโรปเมื่อวันที่ 21 ตุลาคม พ.ศ. 2548 ตัวเกมเป็นภาคปรับปรุงของ ''โปเกมอน รูบี'' และ ''แซฟไฟร์'' และเป็นส่วนหนึ่งของรุ่นที่สามในโปเกมอนซีรีส์

## ระบบการเล่น

## การตอบรับ

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:วิดีโอเกมโปเกมอน

หมวดหมู่:วิดีโอเกมแบบผู้เล่นหลายคนและผู้เล่นคนเดียว
โปเกมอน แพลทินัม

__NOTOC__

***โปเกมอนภาคแพลทินัม*** (; ) เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพานินเท็นโด ดีเอส ออกจำหน่ายครั้งแรกที่ประเทศญี่ปุ่นเมื่อวันที่ 13 กันยายน พ.ศ. 2551, ที่ทวีปอเมริกาเมื่อวันที่ 22 มีนาคม พ.ศ. 2552, ที่ทวีปยุโรปเมื่อวันที่ 22 พฤษภาคม พ.ศ. 2552, และที่ประเทศออสเตรเลียเมื่อวันที่ 14 พฤษภาคม พ.ศ. 2552 ตัวเกมเป็นภาคปรับปรุงของ ''โปเกมอน ไดมอนด์'' และ ''เพิร์ล'' และเป็นส่วนหนึ่งของรุ่นที่สี่ในโปเกมอนซีรีส์ ผู้พัฒนาสร้าง *แพลทินัม * ด้วยความตั้งใจที่จะทำให้เป็นภาคที่แข็งแกร่งกว่าของ *ไดมอนด์* และ *เพิร์ล*

*โปเกมอน แพลทินัม* ได้รับคำวิจารณ์ส่วนมากในแง่ดี เมทาคริติกและเกมแรงกิงส์ให้คะแนนถึง 84 เปอร์เซ็นต์ และ 83.14 เปอร์เซ็นต์ ตามลำดับ โดยได้รับการยกย่องว่าเป็นเกมโปเกมอนที่ดีที่สุดเท่าที่เคยมีมา และเป็นเกมที่ขายเร็วที่สุดในประเทศญี่ปุ่น ณ เวลานั้น โดยมียอดขายโดยรวมประมาณ 7.06 ล้านชุดในวันที่ 31 มีนาคม พ.ศ. 2553

## ระบบการเล่น

## การตอบรับ

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 
* โปเกมอน แพลทินัม ที่บุลบาพีเดีย

หมวดหมู่:วิดีโอเกมโปเกมอน
หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมสำหรับนินเท็นโดดีเอส
หมวดหมู่:เกมจากค่ายเกมฟรีก
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:โปเกมอน
หมวดหมู่:วิดีโอเกมเล่นตามบทบาท
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่ผู้เล่นสามารถเลือกเพศได้
หมวดหมู่:วิดีโอเกมที่มีเนื้อหาที่ดาวน์โหลดได้
เจ้าชายวิลเฮ็ล์ม ฟรีดริช เจ้าชายแห่งวีท

**เจ้าชายวิลเฮ็ล์ม ฟรีดริช เจ้าชายแห่งวีท** () ประสูติเมื่อวันที่ 27 มิถุนายน ค.ศ. 1872 ณ ราชอาณาจักรปรัสเซีย เป็นพระโอรสพระองค์ใหญ่ในเจ้าชายวิลเฮ็ล์ม เจ้าชายแห่งวีท และเจ้าหญิงมารีแห่งเนเธอร์แลนด์ เป็นพระนัดดาในเจ้าชายเฟรเดอริกแห่งเนเธอร์แลนด์ และพระราชปนัดดาในพระเจ้าวิลเลิมที่ 1 แห่งเนเธอร์แลนด์ และ พระเจ้าฟรีดริช วิลเฮ็ล์มที่ 3 แห่งปรัสเซีย ทั้งพระบิดาและพระมารดานั้น ทรงสืบเชื้อสายมาจากพระเจ้าจอร์จที่ 2 แห่งบริเตนใหญ่ เหมือนกัน และมีศักดิ์เป็นพระราชนัดดาในสมเด็จพระราชินีเอลิซาเบธแห่งโรมาเนีย

## เสกสมรส
เจ้าชายวิลเฮ็ล์ม ฟรีดริช เจ้าชายแห่งวีท ทรงเสกสมรสกับเจ้าหญิงเพาลีเนอแห่งเวือร์ทเทิมแบร์ค เมื่อวันที่ 29 ตุลาคม ค.ศ. 1898 มีพระบุตรดังนี้
#เจ้าชายแฮร์มันแห่งวีท
#เจ้าชายดีทริชแห่งวีท

พระองค์ทรงกลายเป็นเจ้าชายพระประมุขแห่งวีทเมื่อ ค.ศ. 1907 ภายหลังพระบิดาสิ้นพระชนม์ลง จากการปฏิวัติเยอรมัน ค.ศ. 1918–1919 ใน ค.ศ. 1919 มีการยกเลิกตำแหน่งขุนนางทั้งหมด พระองค์จึงมีพระนามเพียงสามัญชนเท่านั้น ต่อมาพระองค์สิ้นพระชนม์เมื่อวันที่ 18 มิถุนายน ค.ศ. 1945 ก่อนวันประสูติปีที่ 73 เพียง 11 วัน และด้วยเจ้าชายแฮร์มันพระโอรสพระองค์ใหญ่สิ้นพระชนม์ไปใน ค.ศ. 1941 จากพระอาการบาดเจ็บจากสงครามโลกครั้งที่สอง ตำแหน่งเจ้าชายพระประมุขแห่งวีทจึงตกเป็นของเจ้าชายฟรีดริช วิลเฮ็ล์ม เจ้าชายแห่งวีท พระนัดดา

## อ้างอิง
*
*Genealogics - Leo van de Pas - Friedrich, 6.Fürst zu Wied
*The Royal House of Stuart, London, 1969, 1971, 1976, Addington, A. C., Reference: 336
หมวดหมู่:บุคคลที่เกิดในปี พ.ศ. 2415
หมวดหมู่:บุคคลที่เสียชีวิตในปี พ.ศ. 2488
หมวดหมู่:เจ้าชายวีท
หมวดหมู่:ราชวงศ์วีท-น็อยวีท
ดาร์จีลิง

**ดาร์จีลิง** (; ; ) เป็นเมืองและเทศบาลแห่งหนึ่งในรัฐเบงกอลตะวันตก ประเทศอินเดีย เป็นเมืองที่ตั้งอยู่ในเทือกเขาหิมาลัยน้อยบนความสูง 6,700 ฟุต (2,042.2 เมตร) มีชื่อเสียงด้านอุตสาหกรรมผลิตชา จากตัวเมืองสามารถมองเห็นยอดเขากันเจนชุงคาซึ่งเป็นยอดเขาที่สูงที่สุดเป็นอันดับที่สามของโลก รวมทั้งเป็นที่ตั้งของทางรถไฟสายดาร์จีลิงหิมาลัยซึ่งได้รับการจดบันทึกให้เป็นมรดกโลกโดยองค์การยูเนสโก ถือเป็นรถจักรไอน้ำเพียงไม่กี่สายที่ยังให้บริการในประเทศอินเดีย

ชื่อเมืองมาจากคำทิเบตสองคำคือ "ดอร์เจ" แปลว่า "วัชระ – อาวุธของพระอินทร์" กับคำว่า "ลิง" แปลว่า "สถานที่หรือดินแดน"

เมืองถูกก่อตั้งช่วงต้นคริสต์ศตวรรษที่ 19 ในยุคอาณานิคมบริติชราช มีการตั้งสถานพักฟื้นผู้ป่วยและค่ายทหารในพื้นที่ ต่อมาได้พัฒนาพื้นที่สำหรับปลูกชา โดยเกษตรกรได้พัฒนาชาแดงลูกผสมและใช้เทคนิคการบ่มชาแบบใหม่ จนชาแดงดาร์จีลิงกลายเป็นชาที่ได้รับการยอมรับในระดับสากลและเป็นหนึ่งในชาแดงที่ได้รับความนิยมที่สุดในโลก

นอกจากนี้ดาร์จีลิงยังมีชื่อเสียงจากการเป็นที่ตั้งของโรงเรียนแบบอังกฤษหลายแห่ง ซึ่งดึงดูดนักเรียนทั้งจากในและต่างประเทศเข้าไปร่ำเรียน และเมืองนี้เป็นสังคมพหุลักษณ์มีประชากรหลากหลายเชื้อชาติอาศัยอยู่ร่วมกันได้แก่ เลปชา คามปา กุรข่า เนวาร์ เศรปา ภูเตีย และเบงกอล 

## ภูมิอากาศและสิ่งแวดล้อม
### ภูมิอากาศ
ดาร์จีลิงมีภูมิอากาศแบบอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน: Cwb) ปริมาณน้ำฝนเฉลี่ยต่อปีในดาร์จีลิงอยู่ที่ประมาณ 3,100 มม. (120 นิ้ว) ร้อยละแปดสิบของปริมาณน้ำฝนประจำปีเกิดขึ้นระหว่างเดือนมิถุนายนและกันยายน เนื่องจากลมมรสุมของเอเชียใต้ "อัตราส่วนเดือนมิถุนายน–พฤษภาคม" หรืออัตราที่ฝนจะเพิ่มขึ้นตั้งแต่เดือนพฤษภาคมถึงมิถุนายนคือ 2.6 หรือ 260% ในทางตรงกันข้าม ปริมาณน้ำฝนประจำปีเกิดขึ้นเพียง 3% ระหว่างเดือนธันวาคมถึงมีนาคม ระดับความสูงของดาร์จีลิ่ง มีความสูงกว่าภูมิภาคอื่น ๆ ของเทือกเขาหิมาลัยตะวันออกเช่น เทือกเขาอัสสัม ที่อยู่ในเขตละติจูดเดียวกัน (27° เหนือ) อากาศที่เบาบางทำให้มีระดับรังสีอัลตราไวโอเลตที่สูงกว่า ค่ารังสีอัลตราไวโอเลตอยู่ที่ประมาณ 4,500 ไมโครวัตต์/ตารางซม./วัน ในช่วงเดือนพฤษภาคม มิถุนายน และกรกฎาคม ซึ่งเป็นช่วงที่มีนักท่องเที่ยวสูงสุด ค่ารังสีสูงกว่าที่วัดได้บริเวณเทือกเขาอัสสัมทางทิศตะวันออกซึ่งมีความสูง 170 เมตร (560 ฟุต) กว่า 50%

## เชิงอรรถ

## อ้างอิง

### บรรณานุกรม

* 
* 
* 

## แหล่งข้อมูลอื่น

*  
* 

หมวดหมู่:เมืองในรัฐเบงกอลตะวันตก
ววาดึสวัฟ ชปิลมัน

**ววาดีสวัฟ ชปิลมัน** (; 5 ธันวาคม ค.ศ. 19116 กรกฎาคม ค.ศ. 2000) เป็นนักเปียโนและนักแต่งเพลงคลาสิคชาวโปแลนด์ที่มีเชื้อสายชาวยิว ชปิลมันเป็นที่รู้จักกันอย่างกว้างขวางว่าเป็นบุคคลสำคัญในภาพยนตร์เรื่อง *[[สงคราม ความหวัง บัลลังก์ เกียรติยศ]]* ปี ค.ศ. 2002 ที่ถูกกำกับโดยโรมัน โปลันสกี ซึ่งถูกอ้างอิงจากเรื่องราวอัตชีวประวัติของสปิลมัน ที่เขาเอาชีวิตรอดในกรุงวอร์ซอภายใต้การยึดครองของเยอรมันและการฆ่าล้างเผ่าพันธุ์ของนาซีมาได้อย่างไร

ชปิลมันได้เรียนวิชาเปียโนที่สถาบันดนตรีในกรุงเบอร์ลินและกรุงวอร์ซอ เขาได้กลายเป็นคนดังยอดนิยมในรายการวิทยุโปแลนด์และในคอนเสิร์ต จากการถูกกักตัวไว้ในวอร์ซอเกตโตภายหลังจากเยอรมันบุกครองโปแลนด์ ชปิลมันได้ใช้เวลาสองปีในการหลบซ่อนตัว ในช่วงสุดท้ายของการหลบซ่อนตัวของเขา เขาได้รับความช่วยเหลือจากเจ้าหน้าที่นายทหารเยอรมันที่ชิงชังต่อนโยบายนาซี หลังสงครามโลกครั้งที่สอง ชปิลมันได้เริ่มต้นใหม่กับอาชีพของเขาในรายการวิทยุโปแลนด์  ชปิลมันยังเป็นนักแต่งเพลงที่สมบูรณ์แบบ ผลงานของเขาได้รวมถึงเพลงนับร้อยเพลง และวงดนตรีที่มีเครื่องดนตรีหลายชิ้น

## อาชีพในฐานะที่เป็นนักเปียโน
ชปิลมันได้เริ่มเรียนวิชาเปียโนที่สถานบันดนตรีชอแป็งในกรุงวอร์ซอ, โปแลนด์ ที่นั้นเขาได้เรียนการเล่นเปียโนกับ Aleksander Michałowski และ Józef Śmidowicz ลูกศิษย์รุ่นแรกและรุ่นที่สองของฟรันทซ์ ลิสท์ ในปี ค.ศ. 1931 เขาได้เป็นนักเรียนของสถานศึกษาศิลปะที่มีชื่อเสียงในกรุงเบอร์ลิน, เยอรมนี ซึ่งได้เรียนกับ Artur Schnabel, Franz Schreker และ Leonid Kreutzer ภายหลังจากอดอล์ฟ ฮิตเลอร์ได้รับตำแหน่งเป็นนายกรัฐมนตรีเยอรมนีในปี ค.ศ. 1933  ชปิลมันได้เดินทางกลับกรุงวอร์ซอ ที่ซึ่งเขาได้กลายเป็นนักเปียโนและนักแต่งเพลงที่โด่งดังอย่างรวดเร็วที่มีทั้งเพลงคลาสสิคและเพลงยอดนิยม ในฐานะที่เป็นศิลปินเดี่ยว เขายังได้เป็นหุ้นส่วนของ

## อ้างอิง

หมวดหมู่:ชาวโปแลนด์เชื้อสายยิว
หมวดหมู่:คีตกวีชาวโปแลนด์
หมวดหมู่:นักเปียโนชาวโปแลนด์
หมวดหมู่:บุคคลในสงครามโลกครั้งที่สอง
หมวดหมู่:ชาวยิวโปแลนด์
หมวดหมู่:บุคคลจากจังหวัดชล็อนสก์
หมวดหมู่:นักเปียโนคลาสสิก
อ็อทโท ฟรังค์

**อ็อทโท ไฮน์ริช ฟรังค์** (12 พฤษภาคม ค.ศ. 1889 – 19 สิงหาคม ค.ศ. 1980) เป็นนักธุรกิจชาวเยอรมันที่ต่อมาได้กลายเป็นผู้อพยพอยู่ในเนเธอร์แลนด์และสวิตเซอร์แลนด์ เขาเป็นบิดาของอันเนอและมาร์ก็อท ฟรังค์ และเป็นสามีของเอดิท ฟรังค์ ในฐานะที่เป็นสมาชิกเพียงคนเดียวในครอบครัวของเขาที่รอดชีวิตจากการฆ่าล้างเผ่าพันธุ์ของนาซี เขาได้รับอนุทินของอันเนอที่ถูกทิ้งไว้หลังจากที่เธอเสียชีวิตลง ได้มีการตีพิมพ์เผยแพร่ต่อสาธารณชนของอนุทินของเธอคือ บันทึกลับของแอนน์ แฟรงค์ ในปี ค.ศ. 1947 และได้ตรวจสอบการเปลี่ยนแปลงผ่านทางไปยังละครเวทีและจอภาพ

## อ้างอิง

หมวดหมู่:ชาวเยอรมันเชื้อสายยิว
หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:บุคคลในสงครามโลกครั้งที่สอง
หมวดหมู่:บุคคลจากแฟรงก์เฟิร์ต
หมวดหมู่:ผู้รอดชีวิตจากการฆ่าล้างเผ่าพันธุ์
หมวดหมู่:อันเนอ ฟรังค์
เอดิท ฟรังค์

**เอดิท ฟรังค์** (née ฮ็อลเล็นเดอร์; 16 มกราคม ค.ศ. 1900 - 6 มกราคม ค.ศ. 1945) เป็นแม่ของมาร์ก็อทและอันเนอ ฟรังค์ที่ตกเป็นเหยื่อของการฆ่าล้างเผ่าพันธุ์ของนาซี เธอได้ตกเป็นนักโทษที่ค่ายกักกันเอาช์วิทซ์-เบียร์เคอเนา ซึ่งเธอได้เสียชีวิตลงจากความอดอยาก

## อ้างอิง

หมวดหมู่:ชาวเยอรมันเชื้อสายยิว
หมวดหมู่:บุคคลในสงครามโลกครั้งที่สอง
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:อันเนอ ฟรังค์
โปเกมอน แบล็ก 2 และ ไวต์ 2

***โปเกมอนภาคแบล็ก2***และ***ภาคไวต์2*** (; )  เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพานินเท็นโด ดีเอส ออกจำหน่ายครั้งแรกที่ประเทศญี่ปุ่นในวันที่ 23 มิถุนายน พ.ศ. 2555 และต่อมาออกจำหน่ายในทวีปเมริกาเมื่อวันที่ 7 ตุลาคม พ.ศ. 2555, ที่ประเทศออสเตรเลียเมื่อวันที่ 11 ตุลาคม พ.ศ. 2555, และที่ทวีปยุโรปเมื่อวันที่ 12 ตุลาคม พ.ศ. 2555 ตัวเกมเป็นภาคต่อของ ''โปเกมอน แบล็ก'' และ ''ไวต์'' และเป็นส่วนหนึ่งของรุ่นที่ห้าในโปเกมอนซีรีส์

ตัวเกมได้มีการเปิดเผยครั้งแรกในวันที่ 26 กุมภาพันธ์ พ.ศ. 2555 ผ่านรายการโทรทัศน์ของประเทศญี่ปุ่นที่มีชื่อว่า โปเกมอน สแมช! จุนอิจิ มาสึดะ ได้ระบุไว้ทางทวิตเตอร์ว่าโปเกมอนในตำนานตัวใหม่จะมีชื่อว่า แบล็กคิวเรม และ ไวต์คิวเรม

“โปเกมอน เกรย์” ไม่ได้ถูกสร้างขึ้นเนืองจากเกมเป็นเรื่องเกี่ยวกับความขัดแย้งของ ความดีและความชั่วร้าย, แบล็กและไวต์, หยินและหยาง, และอื่น ๆ

## ระบบการเล่น

## การตอบรับ

ตัวเกมได้รับการวิจารณ์ส่วนมากในแง่ดี โดยนิตยสารแฟมิซือให้คะแนนถึง 36 เต็ม 40 แต่ก็ยังให้คะแนนน้อยกว่าภาคแบล็กและไวต์ ไอจีเอ็นให้คะแนนเกมนี้ถึง 9.6 เต็ม 10 โดยชื่นชมการเปลี่ยนแปลงโดยรวมจากภาคแบล็กและไวต์ เมื่อเดือน มกราคม พ.ศ. 2556 *โปเกมอน แบล็ก2* และ *ไวต์2* มียอดขายรวมถึง 7.81 ล้านชุดทั่วโลก

## อ้างอิง

## แหล่งข้อมูลอื่น
* 
* 
*โปเกมอน แบล็ก2และไวต์2 ที่บัลบาพีเดีย

หมวดหมู่:วิดีโอเกมโปเกมอน
หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมสำหรับนินเท็นโดดีเอส
หมวดหมู่:เกมจากค่ายเกมฟรีก
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:โปเกมอน
หมวดหมู่:วิดีโอเกมเล่นตามบทบาท
หมวดหมู่:วิดีโอเกมพัฒนาขึ้นที่ประเทศญี่ปุ่น
หมวดหมู่:วิดีโอเกมที่ผู้เล่นสามารถเลือกเพศได้
หมวดหมู่:วิดีโอเกมที่มีเนื้อหาที่ดาวน์โหลดได้
ตำรวจยิวเกตโต

[thumb|ปลอกแขนที่ถูกสวมใส่โดยตำรวจยิวเกตโตใน[วอร์ซอเกตโต|alt=]]

**ตำรวจยิวเกตโต** หรือ **ราชการตำรวจยิว** ( หรือ *Jüdischer Ordnungsdienst*) ยังถูกเรียกว่า **ตำรวจยิว**โดยชาวยิว ที่เป็นหน่วยตำรวจสนับสนุนที่ถูกก่อตั้งขึ้นในเขตเกตโตของนาซีโดยจูเดนแรท(Judenrat) สภาชาวยิวท้องถิ่น

## ภาพรวม
สมาชิกของตำรวจยิวนั้นจะไม่มีชุดเครื่องแบบเจ้าหน้าที่ มักจะสวมใส่แค่เพียงปลอกแขนที่ระบุตัวตน หมวก และตรา และไม่ได้รับอนุญาตในการพกพาอาวุธปืน แต่พวกเขาจะพกได้แค่ไม้กระบองเท่านั้น

ในเขตเกตโตนั้นที่จูเดนแรทได้ต่อต้านต่อคำสั่งเยอรมัน ตำรวจยิวมักจะถูกใช้(ตามที่รายงานข่าวใน Lutsk)เพื่อควบคุมหรือเปลี่ยนแปลงสภา หนึ่งในหน่วยตำรวจยิวขนาดใหญ่ได้ถูกพบในวอร์ซอเกตโต ราชการตำรวจยิวมีจำนวนประมาณ 2,500 นาย วูชเกตโตมีประมาณ 1,200 นาย และลวุฟเกตโต มีจำนวน 500 นาย

Anatol Chari ตำรวจในวูชเกตโต ในบันทึกความทรงจำของเขาได้อธิบายถึงการทำงานของเขาในการปกป้องโรงเก็บเสบียงอาหาร คอยควบคุมพนักงานเบเกอรี่ เช่นเดียวกับการลาดตระเวนโดยมุ่งเป้าไปที่การริบอาหารจากประชาชนที่อาศัยในเขตเกตโต เขาได้เล่าถึงการมีส่วนร่วมของตำรวจยิวในการฉ้อโกงการแบ่งปันส่วนอาหารและบีบบังคับผู้หญิงให้ขายบริการทางเพศเพื่อแลกกับขนมปัง นักประวัติศาสตร์ชาวโปแลนด์เชื้อสายยิวและผู้เก็บเอกสารสำคัญในวอร์ซอเกตโต Emanuel Ringelblum ได้อธิบายถึงความโหดร้ายของตำรวจยิวเกตโตว่า"ที่ใหญ่กว่าเยอรมัน ยูเครน และลัตเวีย" ตำรวจยิวเกตโตได้รับชะตากรรมเดียวกันกับเพื่อนทุกคนที่ถูกกักตัวในเกตโต เมื่อเขตเกตโตได้ถูกทำลาย(ค.ศ. 1942-1943) พวกเขาจะถูกสังหารในสถานที่แห่งนั้นหรือไม่ก็ส่งไปยังค่ายมรณะ

## อ้างอิง

หมวดหมู่:ประวัติศาสตร์ยิว
หมวดหมู่:เกตโตยิวในทวีปยุโรป
ทฤษฎีสมคบคิดว่าด้วยบริษัทยายักษ์ใหญ่

**ทฤษฎีสมคบคิดว่าด้วยบริษัทยายักษ์ใหญ่**เป็นทฤษฎีสมคบคิดอย่างหนึ่งซึ่งเชื่อว่าสถาบันการแพทย์และบริษัทยาโดยทั่วไป โดยเฉพาะบริษัทขนาดใหญ่ ดำเนินการโดยมีจุดประสงค์ร้าย และเป็นผลเสียต่อสังคมโดยรวม

## อ้างอิง

หมวดหมู่:ทฤษฎีสมคบคิด
มะเร็ง ณ จุดเริ่ม

**มะเร็ง ณ จุดเริ่ม** (() คือกลุ่มของเซลล์ผิดปกติซึ่งมีโอกาสจะเปลี่ยนแปลงจนกลายเป็นมะเร็งได้ ปัจจุบันถูกจัดประเภทให้เป็น "เนื้องอก" ชนิดหนึ่ง ผู้เชี่ยวชาญบางรายไม่นับว่า CIS เป็นมะเร็งจริงๆ แต่ยอมรับว่าเป็นรอยโรคที่มีโอกาสจะกลายเป็นมะเร็ง

กลุ่มเซลล์ผิดปกติเหล่านี้เพิ่มจำนวนขึ้นในตำแหน่งปกติ จึงถูกเรียกว่า *in situ* ภาษาละตินแปลว่า "ในที่ของมัน" 

CIS บางประเภท มีโอกาสสูงที่จะกลายเป็นมะเร็ง จึงมีคำแนะนำให้ผ่าตัดเอามะเร็ง ณ จุดเริ่ม ประเภทเหล่านี้ออก
## อ้างอิง

## แหล่งข้อมูลอื่น

หมวดหมู่:จุลพยาธิวิทยา
ชัชวาลล์ คงอุดม

**ชัชวาลล์ คงอุดม**  (เกิด 12 พฤศจิกายน พ.ศ. 2486)  เป็นนักการเมืองชาวไทย ปัจจุบันดำรงตำแหน่งเลขาธิการพรรครวมไทยสร้างชาติ อดีตหัวหน้าพรรคพลังท้องถิ่นไท สมาชิกสภาผู้แทนราษฎร แบบบัญชีรายชื่อ อดีตสมาชิกวุฒิสภากรุงเทพมหานคร อดีตที่ปรึกษาของนายกรัฐมนตรี

## การทำงาน
เขาทำหน้าที่เป็นสมาชิกวุฒิสภาที่ได้รับการเลือกตั้งจากกรุงเทพในปี พ.ศ. 2543 ถึง 2549 และเคยเป็นบรรณาธิการบริหาร โดยได้รับความไว้วางใจจาก ม.ร.ว.คึกฤทธิ์ ปราโมช ให้สืบสานกิจการหนังสือพิมพ์สยามรัฐ โดยทั้งสองได้นับถือกันเป็นพ่อ-ลูก สมัยที่ ม.ร.ว.คึกฤทธิ์ ปราโมช ลงสมัครสมาชิกสภาผู้แทนราษฎรในเขตดุสิต และได้รับการช่วยเหลือจาก ชัช เตาปูน

ชัชวาลล์ คงอุดม ก่อตั้ง พรรคพลังท้องถิ่นไท ในปี พ.ศ. 2555 การเลือกตั้งทั่วไปปี พ.ศ. 2562 ปัจจุบันมี ส.ส.จำนวน 5 ที่นั่ง

จนในที่สุดพรรคของเขาได้รับเลือกตั้งจำนวน 3 ที่นั่ง และตัดสินใจเข้าร่วมรัฐบาลภายใต้การนำของพลเอก ประยุทธ์ จันทร์โอชา และในปี พ.ศ. 2563 พรรคของเขาได้รับสมาชิกใหม่เพิ่มอีก 2 คน ซึ่งถูกขับให้ออกจากพรรคอนาคตใหม่ กระทั่งในวันจันทร์ที่ 26 ธันวาคม พ.ศ. 2565 นายชัชวาลล์ได้ยื่นหนังสือลาออกจากการเป็น ส.ส. และสมาชิกพรรคพลังท้องถิ่นไท โดยในวันอังคารที่ 27 ธันวาคม พ.ศ. 2565 นายชัชวาลล์ได้เดินทางมาสมัครสมาชิกพรรครวมไทยสร้างชาติ พร้อมกับนายไตรรงค์ สุวรรณคีรี และนายชุมพล กาญจนะ

### สมาชิกสภาผู้แทนราษฎร
ชัชวาลล์ คงอุดม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังท้องถิ่นไท
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรครวมไทยสร้างชาติ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรครวมไทยสร้างชาติ

### สมาชิกวุฒิสภา
ชัชวาลล์ คงอุดม ได้รับการเลือกตั้งเป็นสมาชิกวุฒิสภามาแล้ว 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2543 กรุงเทพมหานคร

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:ศิลปินสังกัดนิธิทัศน์ โปรโมชั่น
หมวดหมู่:นักการเมืองจากกรุงเทพมหานคร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภากรุงเทพมหานคร
หมวดหมู่:หัวหน้าพรรคการเมืองในประเทศไทย
หมวดหมู่:พรรคพลังท้องถิ่นไท
หมวดหมู่:นักการเมืองพรรครวมไทยสร้างชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
General visceral afferent fiber

**general visceral afferent fiber** (ตัวย่อ **GVA**) เป็นเส้นใยประสาทนำเข้า (afferent fiber) ที่นำกระแสประสาทเกี่ยวกับความรู้สึก (ปกติเป็นความเจ็บปวดหรือความรู้สึกที่ก่อ) จากอวัยวะภายใน ต่อม และเส้นเลือดเข้าไปยังระบบประสาทกลาง
เป็นส่วนของระบบประสาทอิสระ
แต่ไม่เหมือนกับเส้นใยประสาทนำออก (efferent fiber) ของระบบประสาทอิสระ คือ general visceral efferent fiber (ตัวย่อ GVE) เส้นใยประสาทนำเข้าจะไม่แบ่งออกเป็นส่วนของระบบประสาทซิมพาเทติกหรือพาราซิมพาเทติก
ประสาทสมองที่มีใยประสาท GVA รวมทั้งประสาทลิ้นคอหอย (glossopharyngeal nerve, CN IX) และประสาทเวกัส (vagus nerve, CN X)

GVA อาจก่ออาการปวดต่างที่เพราะกระตุ้น general somatic afferent fiber เมื่อมาประจบกันที่ posterior grey column ในไขสันหลัง
ปกติแล้วเส้นประสาทนี้ไม่ไวต่อการถูกบาด ถูกกดทับ หรือถูกลวก
แต่การออกแรงเกินในกล้ามเนื้อเรียบและพยาธิสภาพอาจก่อความเจ็บปวดที่อวัยวะภายใน (บ่อยครั้งโดยเป็นอาการปวดต่างที่)

## วิถีประสาท
### ท้อง
ในท้อง GVA ปกติจะไปกับเส้นใยประสาท sympathetic efferent fiber (อันเป็น GVE อย่างหนึ่ง)
คือ ตัวรับความรู้สึกในอวัยวะจะส่งกระแสประสาทตาม GVA ไปสู่ปมประสาท (ganglion) อันเป็นที่ที่เส้นใยประสาทนำออกของทำการไซแนปส์ และดำเนินต่อไปตามประสาทอวัยวะภายใน 
(splanchnic nerve)
จากปมประสาทเข้าไปในลำต้นประสาทซิมพาเทติก 
(sympathetic trunk)
แล้วเข้าไปในแขนงประสาทส่วนหน้า (ventral ramus)
ผ่าน white ramus communicans
แล้วในที่สุดก็เข้าไปในประสาทไขสันหลังผสมที่มาจาก rami และ root 
ต่อจากนี้ GVA จะแยกจาก sympathetic efferent ซึ่งผ่าน ventral root เข้าไปในไขสันหลัง คือ GVA จะผ่าน dorsal root ของเข้าไปในปมประสาทรากหลัง (dorsal root ganglion) ซึ่งเป็นที่อยู่ตัวเซลล์ของ GVA
แล้วเส้นใยประสาทก็จะออกจากปมประสาทรากหลัง เข้าไปยุติเป็นไซแนปส์ที่เนื้อเทาส่วนหนึ่งของปีกหลัง (dorsal horn) ของไขสันหลัง ซึ่งก็จะส่งกระแสประสาทต่อไปยังเซลล์ประสาทในระบบประสาทกลาง

เส้นประสาท GVA เดียวในท้องที่ไม่ได้ตามวิถีประสาทตามที่ว่า ส่งไปที่ส่วนต่าง ๆ ครึ่งปลายของไส้ใหญ่ส่วนคด (sigmoid colon) และไส้ตรง
GVA เหล่านี้ ตามเส้นใยประสาทนำออกพาราซิมพาเทติกไปยังแทน โดยจะผ่านเข้าปมประสาทรากหลังในระดับ S2–S4 ไปในไขสันหลัง

### เชิงกราน
วิถีเส้นประสาท GVA จากอวัยวะต่าง ๆ ของเชิงกรานโดยทั่วไปจะขึ้นอยู่กับตำแหน่งของอวัยวะเทียบกับเส้นเจ็บปวดที่เชิงกราน (pelvic pain line)
อวัยวะหรือส่วนของอวัยวะในเชิงกรานจัดว่า อยู่เหนือเส้นเจ็บปวดที่เชิงกรานถ้ามันอยู่ชิดกับเยื่อบุช่องท้อง ยกเว้นลำไส้ใหญ่ ที่เส้นเจ็บปวดที่เชิงกรานจะอยู่ตรงกลางไส้ใหญ่ส่วนคด
เส้นใยประสาท GVA จากอวัยวะเหนือเส้นเจ็บปวดจะตามเส้นใยประสาทนำออกซิมพาเทติก ส่วนเส้นใยประสาท GVA จากอวัยวะใต้เส้นเจ็บปวดจะตามเส้นใยประสาทนำออกพาราซิมพาเทติก
และความเจ็บปวดจากส่วนหลังที่ว่านี้มีโอกาสน้อยกว่าที่จะรู้สึกได้

## สารสื่อประสาท
สำหรับ GVA หลายเส้น ปลายนอกประสาทส่วนกลาง (periphery) และในไขสันหลังจะมีสารสื่อประสาทเป็น substance P และ neuropeptide อื่น ๆ ในกลุ่ม tachykinin เช่น neurokinin A และ neurokinin B โดยเฉพาะเส้นใยประสาทที่เป็นส่วนของระบบซิมพาเทติก

## ดูเพิ่ม
* General somatic afferent fiber
* General visceral efferent fiber
* อาการปวดต่างที่

## เชิงอรรถ

## อ้างอิง

หมวดหมู่:ระบบประสาทนอกส่วนกลาง
โปเกมอน ฮาร์ตโกลด์ และ โซลซิลเวอร์

***โปเกมอนภาคฮาร์ตโกลด์***และ***ภาคโซลซิลเวอร์*** () เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพานินเท็นโด ดีเอส ออกจำหน่ายครั้งแรกที่ประเทศญี่ปุ่นเมื่อวันที่ 12 กันยายน พ.ศ. 2552, ที่ทวีปอเมริกาเมื่อวันที่ 4 มีนาคม พ.ศ. 2553, ที่ประเทศออสเตรเลียเมื่อวันที่ 25 มีนาคม พ.ศ. 2553, และที่ทวีปยุโรปเมื่อวันที่ 26 มีนาคม พ.ศ. 2553 ตัวเกมเป็นภาคสร้างใหม่ของ ''โปเกมอน โกลด์'' และ ''ซิลเวอร์'' โดยมีเนื้อหาของ ''โปเกมอน คริสตัล'' รวมอยู่ด้วย และเป็นส่วนหนึ่งของรุ่นที่สี่ในโปเกมอนซีรีส์

## ระบบการเล่น

## การตอบรับ

ตัวเกมได้รับบทวิจารณ์ในแง่ดี โดยมีคะแนนรวมในเมทาคริติกถึง 87 ต่อ 100 ในประเทศญี่ปุ่นตัวเกมมียอดขายถึง 1.48 ล้านชุดภายในสองวันแรกหลังจากการจัดจำหน่าย และมียอดขายสูงสุดในประเทศญี่ปุ่นของสัปดาห์นั้น สองสัปดาห์ต่อมามียอดขายรวมถึง 2.00 ล้านชุด ภายในวันที่ 18 ธันวาคม พ.ศ. 2552 ตัวเกมในประเทศญี่ปุ่นมียอดขายทะลุ 3.22 ล้านชุด ที่ประเทศออสเตรเลียมียอดขายประมาณ 50,000 ชุดในสัปดาห์แรก  ที่สหรัฐอเมริกามียอดขายรวมถึง 1.73 ล้านชุดในเดือนแรก ภายในวันที่ 6 พฤษภาคม พ.ศ. 2553 ตัวเกมมียอดขายรวม 8.40 ล้านชุดทั่วโลก และต่อมามียอดขายทะลุ 10 ล้านชุดทั่วโลกภายในสิ้นเดือน กรกฎาคม พ.ศ. 2553 และเมื่อเดือน กันยายน พ.ศ. 2560 ตัวเกมมียอดขายรวมถึง 12.72 ล้านชุด

## หมายเหตุ

## อ้างอิง

## แหล่งข้อมูลอื่น
*เว็บไซต์อย่างเป็นทางการ 
*เว็บไซต์อย่างเป็นทางการ 
*โปเกมอน ฮาร์ตโกลด์และโซลซิลเวอร์ ที่บัลบาพีเดีย

หมวดหมู่:วิดีโอเกมโปเกมอน
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:เกมสำหรับนินเท็นโดดีเอส
หมวดหมู่:เกมจากค่ายเกมฟรีก
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:โปเกมอน
หมวดหมู่:วิดีโอเกมเล่นตามบทบาท
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่ผู้เล่นสามารถเลือกเพศได้
หมวดหมู่:วิดีโอเกมที่มีเนื้อหาที่ดาวน์โหลดได้
หมวดหมู่:วิดีโอเกมสร้างใหม่
เส้นใยกล้ามเนื้อ

**เส้นใยกล้ามเนื้อ** (muscle fiber) อาจหมายถึง
* extrafusal muscle fiber (เส้นใยกล้ามเนื้อนอกกระสวย) เป็นเส้นใยกล้ามเนื้อโครงร่างธรรมดาที่ได้เส้นประสาทจากเซลล์ประสาทสั่งการอัลฟาและสร้างแรงตึงโดยหดเกร็ง จึงทำให้ร่างกายเคลื่อนไหวได้
* intrafusal muscle fiber (เส้นใยกล้ามเนื้อในกระสวย) เป็นเส้นใยกล้ามเนื้อที่ทำหน้าที่เป็นอวัยวะรับความรู้สึกพิเศษ (คือเป็นตัวรับรู้อากัปกิริยา หรือ proprioceptor) ที่ตรวจจับความยาวและอัตราการเปลี่ยนความยาวของกล้ามเนื้อ
* myocyte หรือเซลล์กล้ามเนื้อ เป็นเซลล์ชนิดหนึ่งที่พบในเนื้อเยื่อกล้ามเนื้อ มีรูปร่างยาวเหมือนท่อที่พัฒนามาจาก myoblast กลายเป็นกล้ามเนื้อผ่านกระบวนการที่เรียกว่า myogenesis
ลีกเอิง ฤดูกาล 2019–20

**ลีกเอิง ฤดูกาล 2019–20** () เป็นฤดูกาลที่ 82 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อ 9 สิงหาคม ค.ศ. 2019 และสิ้นสุดเมื่อ 28 เมษายน ค.ศ. 2020

เมื่อ 13 มีนาคม ค.ศ. 2020 แอลแอ็ฟเปประกาศระงับแข่งลีกเอิงและลีกเดออย่างไม่มีกำหนดเนื่องจากการระบาดทั่วของไวรัสโคโรนาในประเทศฝรั่งเศส ต่อมา เมื่อ 28 เมษายน ค.ศ. 2020 มีการประกาศว่าลีกเอิงและลีกเดอจะไม่แข่งอีกต่อไปหลังจากมีการห้ามการแข่งขันกีฬาภายในประเทศทั้งหมดจนถึงเดือนกันยายน เมื่อ 30 เมษายน ค.ศ. 2020 ปารีแซ็ง-แฌร์แม็งได้รับรางวัลชนะเลิศหลังจากฤดูกาล 2019–20 ถูกยกเลิก

## ทีม

### สนามและที่ตั้ง

### บุคลากรและชุดแข่งขัน

### การเปลี่ยนผู้จัดการทีม

## ตารางคะแนน

## ผลการแข่งขัน

### อันดับตามสัปดาห์

## สถิติตลอดฤดูกาล
### ผู้ทำประตูสูงสุด

### อันดับการผ่านบอล

### คลีนชีตส์

### แฮท-ทริคส์

## อ้างอิง

หมวดหมู่:ฤดูกาลในลีกเอิง
หมวดหมู่:ฟุตบอลลีกยุโรปในฤดูกาล 2019–20
หมวดหมู่:การแข่งขันกีฬาที่สิ้นสุดลงเนื่องจากการระบาดทั่วของไวรัสโคโรนา พ.ศ. 2562–2563
ยาเอล กัสติโย

**ยาเอล เอร์เนสโต กัสติโย อูเอร์ตา** (; 16 มิถุนายน พ.ศ. 2530 —) เป็นนักกีฬากระโดดน้ำชาวเม็กซิโก เขาได้รับรางวัลเหรียญทองแดงในการแข่งขันกีฬาทางน้ำชิงแชมป์โลก 2011 และ 2019 ในรายการซิงโครไนซ์สปริงบอร์ด 3 เมตร และในการแข่งขันรายการสปริงบอร์ด 3 เมตร ในกีฬาทางน้ำชิงแชมป์โลก 2013

## ประวัติ
ในปี ค.ศ. 2008 กัสติโยได้เข้าร่วมแข่งขันกีฬาโอลิมปิกฤดูร้อน 2008 ที่ปักกิ่ง การแข่งขันในรายการสปริงบอร์ด 3 เมตร เขาได้อันดับที่เจ็ดในรอบชิงชนะเลิศ ในปี ค.ศ. 2010 ในอเมริกากลางและแคริบเบียนเกมส์ ที่มายาเกวซ ปวยร์โตรีโก เขาได้รับรางวัลสองเหรียญทองในรายการสปริงบอร์ด 3 เมตร และการแข่งขันในรายการซิงโครไนซ์สปริงบอร์ด 3 เมตร ซึ่งได้คู่กับฆูเลียน ซันเชซ และได้รับเหรียญเงินในรายการสปริงบอร์ด 1 เมตร

ในกีฬาทางน้ำชิงแชมป์โลก 2011 ที่เซี่ยงไฮ้ กัสติโย และซันเชซ ได้รับรางวัลเหรียญทองแดงในรายการซิงโครไนซ์สปริงบอร์ด 3 เมตร และในรายการสปริงบอร์ด 3 เมตร เขาได้อันดับที่ 6 ในปีเดียวกันเขาได้รับรางวัลเหรียญทองสองเหรียญในแพนอเมริกันเกมส์ 2011 ที่จัดขึ้นที่เมืองกัวดาลาฮารา ในรายการสปริงบอร์ด 3 เมตรและซิงโครไนซ์สปริงบอร์ด 3 เมตร และในปี ค.ศ. 2012 เขาได้เข้าแข่งขันกีฬาโอลิมปิกฤดูร้อน 2012 ที่ลอนดอน ในการแข่งขันรายการซิงโครไนซ์สปริงบอร์ด 3 เมตร กัสติโย และซันเชซ ได้อันดับที่ 7 และในรายการสปริงบอร์ด 3 เมตร เขาได้อันดับที่หกในรอบชิงชนะเลิศ

ในเดือนกรกฎาคม ค.ศ. 2013 เขาได้เข้าร่วมการแข่งขันในกีฬามหาวิทยาลัยโลกฤดูร้อน 2013 ที่คาซัน กัสติโยได้รับรางวัลสองเหรียญทองแดงในรายการซิงโครไนซ์สปริงบอร์ด 3 เมตร และในประเภททีมคู่กับดานิเอล อิสลัส ต่อมาในเดือนเดียวกัน ในกีฬาทางน้ำชิงแชมป์โลก 2013 ที่บาร์เซโลนา เขาได้รับรางวัลเหรียญทองแดงในรายการสปริงบอร์ด 3 เมตร

ในปี ค.ศ. 2019 ในการแข่งขันกีฬาทางน้ำชิงแชมป์โลก 2019 ที่ควังจู กัสติโย และฆวน เซลายาได้รับรางวัลเหรียญทองแดงในรายการซิงโครไนซ์สปริงบอร์ด 3 เมตร ด้วยคะแนน 413.94 และจึงทำให้เขาผ่านการคัดเลือกเข้าสู่โอลิมปิกฤดูร้อน 2020 ที่โตเกียว ต่อมาในการแข่งขันกีฬาแพนอเมริกันเกมส์ 2019 ที่ลิมา กัสติโย และเซลายาได้รับรางวัลเหรียญทองในรายการซิงโครไนซ์สปริงบอร์ด 3 เมตร ด้วยคะแนน 429.81

## อ้างอิง

## แหล่งข้อมูลอื่น
*
*

หมวดหมู่:นักกระโดดน้ำชาวเม็กซิโก
หมวดหมู่:นักกระโดดน้ำในโอลิมปิกฤดูร้อน 2008
หมวดหมู่:นักกระโดดน้ำในโอลิมปิกฤดูร้อน 2012
หมวดหมู่:บุคคลจากกัวดาลาฮารา
ป้อมไพรีพินาศ

**ป้อมไพรีพินาศ**  ตั้งอยู่บนเขาแหลมสิงห์ หมู่ 1 ตำบลบางกะไชย อำเภอแหลมสิงห์ จังหวัดจันทบุรี เป็นป้อมที่สร้างขึ้นในสมัยพระบาทสมเด็จพระนั่งเกล้าเจ้าอยู่หัว ในปี พ.ศ. 2377 เพื่อเตรียมรับศึกญวณที่อาจจะยกมาทางทะเล แต่เดิมไม่มีชื่อจนพระบาทสมเด็จพระจอมเกล้าเจ้าอยู่หัวเสด็จประพาสมณฑลจันทบุรี ทรงพระราชทานนามป้อมนี้ว่า ป้อมไพรีพินาศ ซึ่งอยู่คู่กับป้อมพิฆาฏข้าศึก (ป้อมพิฆาตปัจจมิตร)

ป้อมสร้างขึ้นบริเวณปากแม่น้ำ อยู่บนเขาแหลมสิงห์ ซึ่งเป็นเขาขนาดเล็ก ทางฝั่งตะวันตกของแม่น้ำจันทบุรี มีความสูงจากระดับน้ำทะเลประมาณ 172 เมตร บริเวณหินชายฝั่ง ที่มีลักษณะคล้ายกับสิงโตหมอบ (จึงเรียกว่า "แหลมสิงห์") บนเขาแหลมสิงห์เป็นทำเลที่เหมาะกับการตั้งป้อมปืน สามารถมองเห็นข้าศึกที่เข้ามาทางทะเลได้แต่ไกล

ป้อมไพรีพินาศ มี 3 ชั้น คือชั้นบน ชั้นกลาง และชั้นล่าง มีการก่อสร้างลักษณะเป็นปีกกา โดยใช้การถมดินเป็นใบเสมาป้อมอันใหญ่ เรียงติดต่อกันไปเหมือนปีกกา โอบเขาทั้งสอง ตัวป้อมเป็นแบบก่ออิฐถือปูน กว้าง 3 เมตร ยาว 5 เมตร ผนังหนา 60 เซนติเมตร ใกล้กันมีคลังกระสุนดินดำ ก่อด้วยปูน ขนาดกว้าง 1 เมตร ยาว 2.8 เมตร

ปัจจุบันบริเวณป้อมปืนได้มีการปรับภูมิทัศน์ มีกระบอกปืนใหญ่ 2 กระบอก วางให้เห็นว่าเคยเป็นจุดที่เป็นป้อมปืน และมีห้องเก็บกระสุนดินดำที่ยังคงหลงเหลือร่องรอยให้เห็นอยู่ และได้รับการขึ้นทะเบียนเป็นโบราณสถาน โดยกรมศิลปากร เมื่อวันที่ 8 มีนาคม พ.ศ. 2478 โดยประกาศเป็นพื้นที่โบราณสถานประมาณ 17 ไร่ 58 ตารางวา

## เจดีย์อิสระภาพ
thumb|เจดีย์อิสระภาพ ภายในป้อมไพรีพินาศ|leftเจดีย์อิสระภาพ เป็นเจดีย์ที่ตั้งอยู่ภายในป้อมไพรีพินาศ สร้างขึ้นโดยพระยาพิพิธพิไสยสุนทรการ ผู้ว่าราชการเมืองตราด ร่วมกับชาวจันทบุรีสร้างขึ้นมาบริเวณเขาแหลมสิงห์เพื่อเป็นที่ระลึกในการประกาศอิสระภาพหลังประเทศฝรั่งเศสได้ถอนกำลังออกจากจังหวัดจันทบุรี

ลักษณะสถาปัตยกรรมของเจดีย์อิสระภาพเป็นเจดีย์ก่ออิฐถือปูน เจดีย์เป็นทรงระฆังในผังกลม พร้อมกับฐานบัวคว่ำบัวหงายชุดมาลัยเถา บัวลูกแก้วอกไก่เป็นส่วนที่รองรับองค์ระฆัง มีลักษณะยืดสูง เหนือขึ้นไปเป็นองค์ระฆัง ประกอบกับบัลลังก์สี่เหลี่ยม เสาหานปล้องไฉนและปลียอด ฐานของเจดีย์เป็นแบบประทักษิณพร้อมทั้งพนักระเบียงในผังสี่เหลี่ยมจตุรัส มีการประดับด้วยกระเบื้องเคลือบปรุลายแบบของจีน พร้อมกับกำแพงแก้วแบบเตี้ยภายในฐานล้อมรอบเจดีย์ โดยเป็นศิลปะในยุครัตนโกสินทร์ ของศาสนาพุทธ นิกายเถราวาท

## อ้างอิง

หมวดหมู่:โบราณสถานในจังหวัดจันทบุรี
หมวดหมู่:สิ่งก่อสร้างในอำเภอแหลมสิงห์
ไพรีพินาศ
ไพรีพินาศ
โปเกมอน โอเมการูบี้ และ แอลฟาแซฟไฟร์

***โปเกมอน โอเมการูบี***และ***แอลฟาแซฟไฟร์*** (; ) เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพานินเท็นโด 3ดีเอส ออกจำหน่ายครั้งแรกที่ประเทศญี่ปุ่น, ทวีปอเมริกา, และประเทศออสเตรเลียในวันที่ 21 พฤศจิกายน พ.ศ. 2557 และต่อมาออกจำหน่ายในทวีปยุโรปเมื่อวันที่ 28 พฤศจิกายน พ.ศ. 2557 ตัวเกมเป็นภาคสร้างใหม่ของ ''โปเกมอน รูบี'' และ ''แซฟไฟร์'' และเป็นส่วนหนึ่งของรุ่นที่หกในโปเกมอนซีรีส์

ตัวเกมได้ออกประกาศครั้งแรกในวันที่ 7 พฤษภาคม พ.ศ. 2557 เป็นคลิปวิดีโอตัวอย่างสั้น ๆ เผยแพร่ผ่านทางยูทูบ และเมื่อวันที่ 31 มีนาคม พ.ศ. 2562 ตัวเกมมียอดขายทั่วโลกถึง 14.19 ล้านชุด

## ระบบการเล่น

## การตอบรับ

## อ้างอิง

## แหล่งข้อมูลอื่น
*  
*  

หมวดหมู่:วิดีโอเกมโปเกมอน

หมวดหมู่:วิดีโอเกมแบบผู้เล่นหลายคนและผู้เล่นคนเดียว
หุ้นส่วนมหาชน-เอกชน

**หุ้นส่วนมหาชน-เอกชน** () หรือย่อว่า **PPP** หมายถึงข้อตกลงความร่วมมือระหว่างภาครัฐและภาคเอกชนตั้งแต่สองรายขึ้นไป โดยส่วนมากเป็นความร่วมมือในระยะยาว ส่วนใหญ่เป็นการร่วมทุนเกี่ยวกับโครงสร้างพื้นฐาน อาทิ โรงเรียน, โรงพยาบาล, ระบบคมนาคมขนส่ง, ระบบจัดการและระบายน้ำ เป็นต้น พีพีพีเป็นเครื่องมือทรงประสิทธิภาพที่ช่วยประหยัดงบประมาณของภาครัฐ การดึงเอกชนเข้ามาเป็นหุ้นส่วนสามารถเพิ่มประสิทธิภาพการดำเนินงานและเพิ่มคุณภาพของโครงการต่างๆ อย่างไรก็ตาม พีพีพีตกเป็นที่โต้เถียงกันอย่างมากในประเด็นว่าผลตอบแทนการลงทุนที่ภาครัฐได้รับมักต่ำกว่าที่ภาคเอกชนได้รับ เปรียบเสมือนว่ารัฐได้ว่าจ้างเอกชนเข้าดำเนินหน้าที่กิจการบางอย่างแทนรัฐหรือองค์กรปกครองส่วนท้องถิ่น

## รูปแบบ
รุปแบบของหุ้นส่วนมหาชน-เอกชนที่นิยมใช้ในระดับสากลใช้มีอยู่ 3 แบบด้วยกัน คือ:
* **ออกแบบ-สร้าง-จัดหาทุน-บริหารและบำรุงรักษา** (Design-Build-Finance-Operate/Maintain หรือ DBFMO) รัฐและเอกชนเป็นเจ้าของกรรมสิทธิ์โครงการร่วมกัน สัดส่วนแล้วแต่จะตกลงกัน
* **ออกแบบ-สร้าง-ถือครอง-บริหาร** (Design-Build-Own-Operate) รัฐจ้างเอกชนในการออกแบบก่อสร้างและจ้างเอกชนบริหารโครงการด้วย โดยที่รัฐเป็นเจ้าของกรรมสิทธิ์โครงการ
* **สร้าง-ถือครอง-บริหาร-ส่งมอบ** (Build-Own-Operate-Transfer หรือ BOOT) รัฐให้สัมปทานแก่เอกชนจัดหาทุน ออกแบบ ก่อสร้าง และบริหารงานตามเวลาสัญญาสัมปทาน กรรมสิทธิ์โครงการจะโอนไปสู่รัฐเมื่อหมดสัญญา
## อ้างอิง

หมวดหมู่:เศรษฐศาสตร์การคลัง
เจ้าหญิงเพาลีเนอแห่งเวือร์ทเทิมแบร์ค (ค.ศ. 1877–1965)

**เจ้าหญิงเพาลีเนอแห่งเวือร์ทเทิมแบร์ค** () ประสูติเมื่อวันที่ 19 ธันวาคม ค.ศ. 1877 ณ ราชอาณาจักรเวือร์ทเทิมแบร์ค เป็นพระราชธิดาพระองค์ใหญ่และพระองค์เดียวที่รอดพระชนม์ชีพของพระเจ้าวิลเฮ็ล์มที่ 2 แห่งเวือร์ทเทิมแบร์ค และเจ้าหญิงมารีแห่งวัลเด็คและเพือร์ม็อนท์ เป็นพระภาคิไนยในเอ็มมาแห่งวัลเด็คและเพือร์ม็อนท์ พระญาติชั้นที่ 1 ใน สมเด็จพระราชินีนาถวิลเฮลมินาแห่งเนเธอร์แลนด์

## เสกสมรส
พระองค์ทรงเสกสมรสกับเจ้าชายวิลเฮ็ล์ม ฟรีดริช เจ้าชายแห่งวีท เมื่อวันที่ 29 ตุลาคม ค.ศ. 1898 มีพระบุตรดังนี้
#เจ้าชายแฮร์มัน
#เจ้าชายดีทริช

## อ้างอิง

*thePeerage.com - Pauline Olga Helene Emma Prinzessin von Württemberg
*Genealogics - Leo van de Pas - Princess Pauline von Württemberg
*The Royal House of Stuart, London, 1969, 1971, 1976, Addington, A. C., Reference: 218
*L'Allemagne dynastique, Huberty, Giraud, Magdelaine, Reference: II 547 ; III 74

หมวดหมู่:เจ้าหญิงเยอรมัน
หมวดหมู่:เจ้าหญิงวีท
หมวดหมู่:ราชวงศ์วีท-น็อยวีท
หมวดหมู่:พระเจ้าวิลเฮ็ล์มที่ 2 แห่งเวือร์ทเทิมแบร์ค
หมวดหมู่:เจ้าหญิงเวือร์ทเทิมแบร์ค
เซเรียอา ฤดูกาล 2019–20

**เซเรียอา ฤดูกาล 2019–20** (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 118 ของลีกสูงสุดฟุตบอลอิตาลี, และเป็นฤดูกาลที่ 10 นับตั้งแต่ถอนตัวออกจากลีกเซเรียเบ. ยูเวนตุส เป็นแชมป์เก่าที่จะมาป้องกันแชมป์. ฤดูกาลจะเริ่มต้นตั้งแต่วันที่ 24 สิงหาคม ค.ศ. 2019 ถึงวันที่ 24 พฤษภาคม ค.ศ. 2020. อย่างไรก็ตาม, เมื่อวันที่ 9 มีนาคม ค.ศ. 2020, รัฐบาลอิตาลีหยุดการแข่งขันลีกจนถึงวันที่ 3 เมษายน ค.ศ. 2020 เนื่องจาก การระบาดทั่วของโควิด-19 ในประเทศอิตาลี. เซเรียอาไม่สามารถกลับมาลงเล่นกันต่อไปได้ในวันนี้, อ้างว่ามันกำลังจะกลับมาทำงานเพียงครั้งนึง "เงื่อนไขสุขภาพได้รับอนุญาต". เมื่อวันที่ 18 พฤษภาคม, ได้มีการประกาศว่าฟุตบอลอิตาลีจะถูกระงับการแข่งขันจนถึงวันที่ 14 มิถุนายน. เมื่อวันที่ 28 พฤษภาคม, ได้ประกาศว่าเซเรียอาจะกลับมาเริ่มต้นแข่งขันกันต่อในวันที่ 20 มิถุนายน.

## ทีม
มี 20 ทีมที่ลงแข่งขันในลีก โดย 17 ทีมมาจากฤดูกาล 2018–19 และอีก 3 ทีมเลื่อนชั้นขึ้นมาจากเซเรียเบ ฤดูกาล 2018–19 มีรายชื่อเรียงลำดับตามตัวอักษรดังนี้

### ที่ตั้งและสนามแข่งขัน

### รายละเอียดทีมและชุดแข่งขัน

### เปลี่ยนผู้จัดการทีม

## ตารางคะแนน

## ผลการแข่งขัน

### อันดับตามสัปดาห์

## รางวัลผู้เล่น
### [[ผู้เล่นทรงคุณค่า|เอ็มวีพี]] ประจำเดือน

## สถิติประจำฤดูกาล
### อันดับดาวซัลโว

### อันดับการผ่านบอล

### แฮท-ทริคส์

;หมายเหตุ
4 ผู้เล่นที่ทำ 4 ประตู ; (H) – เหย้า ; (A) – เยือน

### คลีนชีตส์

## หมายเหตุ
### เชิงอรรถ

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ฤดูกาลในเซเรียอา
หมวดหมู่:ฟุตบอลลีกยุโรปในฤดูกาล 2019–20
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
ซัลวาตอร์มุนดี (เลโอนาร์โด)

***ซัลวาตอร์มุนดี*** () หรือ **พระผู้ช่วยให้รอด** (Savior of the World) เป็นภาพวาดสีน้ำมันบนแผ่นไม้วอลนัตที่วาดโดยเลโอนาร์โด ดา วินชี ศิลปินชาวอิตาลี ประมาณ ค.ศ. 1500 เป็นภาพพระเยซูทรงเครื่องแต่งกายสมัยฟื้นฟูศิลปวิทยา พระหัตถ์ขวาทำเครื่องหมายกางเขน ส่วนพระหัตถ์ซ้ายถือดวงแก้วเป็นสัญลักษณ์แทนสวรรค์ มีภาพลักษณะคล้ายกันกับภาพนี้มากกว่า 20 ภาพที่วาดโดยผู้ช่วยและจิตรกรคนอื่น ๆ ที่ชื่นชมวิธีวาดของเลโอนาร์โด

มีการสันนิษฐานว่าภาพ *ซัลวาตอร์มุนดี* ถูกวาดเพื่อถวายแด่พระเจ้าหลุยส์ที่ 12 แห่งฝรั่งเศส และอานแห่งเบรอตาญ พระมเหสี ประมาณปี ค.ศ. 1500 ซึ่งเป็นช่วงเวลาไม่นานหลังพระเจ้าหลุยส์พิชิตดัชชีมีลาโนและยึดครองเจนัวในสงครามอิตาลีครั้งที่สอง เชื่อว่าระหว่าง ค.ศ. 1638–1641 *ซัลวาตอร์มุนดี* อยู่ในการครอบครองของเจมส์ แฮมิลตัน ดยุกที่ 1 แห่งแฮมิลตันที่คฤหาสน์เชลซี แต่หลังจากเจมส์ แฮมิลตันถูกประหารชีวิตในสงครามกลางเมืองอังกฤษ ทรัพย์สมบัติของแฮมิลตันบางส่วนถูกนำออกขาย เมื่อมีการฟื้นฟูราชวงศ์อังกฤษ ภาพนี้อยู่ในครอบครองของพระเจ้าเจมส์ที่ 2 แห่งอังกฤษ ก่อนจะตกทอดมาถึงจอห์น เชฟฟิลด์ ดยุกที่ 1 แห่งบักกิงแฮมและนอร์ม็องดี ผ่านทางธิดานอกสมรสของพระเจ้าเจมส์ที่ 2 ในปี ค.ศ. 1900 *ซัลวาตอร์มุนดี* ถูกซื้อไปโดยฟรานซิส คุก ไวเคานต์แห่งมงแซราตึ นักสะสมงานศิลปะ ก่อนที่ในปี ค.ศ. 2017 ดมีตรี รืยโบลอฟเลฟ นักธุรกิจชาวรัสเซียนำภาพนี้ออกประมูลที่งานประมูลของบริษัทคริสตีส์ในนครนิวยอร์ก และเจ้าชายบัดร์ บิน อับดุลลอฮ์ ในนามของกระทรวงวัฒนธรรมและการท่องเที่ยวอาบูดาบีประมูลไปด้วยราคา 450.3 ล้านดอลลาร์สหรัฐ ทำให้ *ซัลวาตอร์มุนดี* เป็นภาพวาดที่มีราคาสูงที่สุดที่เคยมีการประมูล ในปี ค.ศ. 2017 มีการประกาศว่าภาพนี้จะได้รับการจัดแสดงที่พิพิธภัณฑ์ลูฟวร์อาบูดาบี แต่ภายหลังถูกประกาศยกเลิก ปัจจุบันยังไม่มีการระบุว่า *ซัลวาตอร์มุนดี* ถูกเก็บรักษาไว้ที่ไหน

นักวิชาการส่วนใหญ่ลงความเห็นว่าภาพ *ซัลวาตอร์มุนดี* เป็นผลงานของเลโอนาร์โด ดา วินชี มาร์ติน เคมป์ ผู้เชี่ยวชาญผลงานของเลโอนาร์โดกล่าวว่าเกลียวผมที่ปรากฏในภาพทำได้อย่าง "ลื่นไหลเหมือนเกลียวคลื่น" และกล่าวเพิ่มว่า อาจมีจิตรกรที่วาดได้เหมือนเลโอนาร์โด แต่ไม่มีใครที่วาดรายละเอียดที่ "น่าตื่นตา" เหล่านี้ได้เทียบเท่า ด้านไดแอน ดไวเยอร์ โมเดสตินี นักอนุรักษ์งานศิลป์สรุปหลังจากศึกษาภาพนี้เทียบกับภาพ *[[โมนาลิซา]]* ว่าเป็นงานของเลโอนาร์โด เธอชี้แจ้งว่าการใช้สีบริเวณริมฝีปากทำได้อย่าง "สมบูรณ์แบบอย่างที่ไม่มีศิลปินคนไหนทำได้" อย่างไรก็ตาม ยังมีบางส่วนที่สงสัยว่าเลโอนาร์โดวาดเองทั้งหมดหรือเพียงบางส่วน ฌัก ฟร็องก์ นักประวัติศาสตร์ศิลป์ชาวฝรั่งเศสกล่าวว่า "องค์ประกอบของภาพไม่ได้มาจากเลโอนาร์โด เขานิยมวาดภาพด้านข้างมากกว่า" ฟร็องก์กล่าวเพิ่มว่า *ซัลวาตอร์มุนดี* เป็นภาพที่ดีแต่มันมีเทคนิคจากเลโอนาร์โดแค่เล็กน้อย ในขณะที่ฟรังค์ เซิลเนอร์ นักประวัติศาสตร์ศิลป์ชาวเยอรมันกล่าวว่าความยากของการระบุตัวตนจิตรกรของภาพนี้มีอยู่สองประการคือ แต่เดิม *ซัลวาตอร์มุนดี* เสียหายก่อนจะได้รับการบูรณะอย่างมากจนการตรวจหาคุณภาพเดิมทำได้ยาก และเทคนิคสฟูมาโตในภาพทำให้ชี้ชัดได้ยากว่าเป็นฝีมือของเลโอนาร์โดเองหรือผู้ช่วยของเขา

## อ้างอิง

หมวดหมู่:เลโอนาร์โด ดา วินชี
หมวดหมู่:ภาพเหมือน
หมวดหมู่:จิตรกรรมในคริสต์ทศวรรษ 1500
จาเป็ยฎ็องแวง

**จาเป็ยฎ็องแวง** () หรือเรียกโดยย่อว่า **จาเป็ย** () ในไทยเรียก **กระจับปี่อย่างเขมร** หรือ **จับเปย** เป็นเครื่องสายประเภทดีดชนิดหนึ่งของประเทศกัมพูชา มีคันทวนค่อนข้างยาวและตัวกะโหลกใหญ่ ส่วนลูกบิดสำหรับขึงด้วยสายไนลอนขึ้นสายสองสาย ลักษณะคล้ายกับกระจับปี่ของไทยแต่ต่างตรงที่กระจับปี่จะขึ้นสายสี่สาย สายบนกับสายล่างปกติจะตั้งสายให้เป็นคอร์ด G และ C ตามลำดับ ประกอบไปด้วย 12 เฟรต (สลักที่ใช้กำหนดโน้ต) ที่มีโน้ต 1 D, 2 E, 3 F, 4 G, 5 A, 6 B, 7 C, 8 D, 9 E, 10 F, 11 G, 12 A

ปัจจุบันจาเป็ยฎ็องแวงยังมีการบรรเลงอยู่จนถึงปัจจุบันฐานะเครื่องบรรเลงในพิธีกรรมศักดิ์สิทธิ์ และเป็นที่นิยมในหมู่ชาวเขมรดังปรากฏให้เห็นในอินเทอร์เน็ต รวมทั้งมีการใช้จาเป็ยฎ็องแวงเล่นประกอบการขับลำนำด้นสดซึ่งไม่มีในกระจับปี่ของไทย ส่วนการเล่นจาเป็ยฎ็องแวงในไทยพบได้ในชุมชนเชื้อสายเขมร เช่น จังหวัดปทุมธานีย่านคลองหก และจังหวัดสุรินทร์แถบชายแดน


ไฟล์:Keo Samnang playing the chapey.jpg|วณิพกเล่นจาเป็ย เมื่อ พ.ศ. 2551
ไฟล์:Cambodian woman playing chapey.jpg|นักดนตรีหญิงเล่นจาเป็ยสองสาย
ไฟล์:Cambodian musician playing Chapey, 1880.jpg|นักดนตรีหญิงเล่นกระจับปี่สี่สาย


## อ้างอิง

## แหล่งข้อมูลอื่น
* 

หมวดหมู่:เครื่องดนตรีเขมร
หมวดหมู่:เครื่องสาย
เอียมิล ฟ็อชแบร์ย

**เอียมิล พีเตอร์ ฟ็อชแบร์ย** (; เกิด 23 ตุลาคม ค.ศ. 1991) เป็นนักฟุตบอลชาวสวีเดน ปัจจุบันเล่นในตำแหน่งปีกให้กับแอร์เบ ไลพ์ซิชและทีมชาติสวีเดน เขาได้รับการโหวตให้เป็นนักเตะกองกลางสวีเดนแห่งปีในปี 2014, 2016 และ 2017 เขาเป็นหนึ่งในผู้เล่นทีมชาติสวีเดนที่พาทีมไปถึงรอบก่อนรองชนะเลิศในการแข่งขันฟุตบอลโลก 2018

## อ้างอิง

## แหล่งข้อมูลอื่น
*Malmö FF profile 
*

หมวดหมู่:นักฟุตบอลชายชาวสวีเดน
หมวดหมู่:นักฟุตบอลทีมชาติสวีเดน
หมวดหมู่:ผู้เล่นแอร์เบ ไลพ์ซิช
หมวดหมู่:ผู้เล่นในบุนเดิสลีกา
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
เจ้าหญิงมารีแห่งวัลเด็คและเพือร์ม็อนท์

**เจ้าหญิงเกออร์กีเนอ เฮ็นรีเอ็ทเทอ มารีแห่งวัลเด็คและเพือร์ม็อนท์** () ประสูติเมื่อวันที่ 30 เมษายน ค.ศ. 1857 เป็นพระธิดาในเจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ กับเจ้าหญิงเฮเลเนอแห่งนัสเซา เป็นพระเชษฐภคินีในสมเด็จพระราชินีเอ็มมาแห่งเนเธอร์แลนด์และเจ้าหญิงเฮเลเนอแห่งวัลเด็คและเพือร์ม็อนท์ เป็นพระราชมาตุจฉา (ป้าฝ่ายแม่) สมเด็จพระราชินีนาถวิลเฮลมินาแห่งเนเธอร์แลนด์ และเจ้าหญิงอลิซ เคาน์เตสแห่งแอธโลน พระองค์เป็นพระภาคิไนยในแกรนด์ดยุกอดอล์ฟแห่งลักเซมเบิร์ก

## เสกสมรส
พระองค์ทรงเสกสมรสกับเจ้าชายวิลเฮ็ล์มแห่งเวือร์ทเทิมแบร์ค เมื่อวันที่ 15 กุมภาพันธ์ ค.ศ. 1877 ทรงดำรงพระอิสริยยศที่ **เจ้าหญิงวิลเฮ็ล์มแห่งเวือร์ทเทิมแบร์ค พระชายา** พร้อมฐานันดรรอยัลไฮเนส มีพระบุตรดังนี้
#เจ้าหญิงเพาลีเนอแห่งเวือร์ทเทิมแบร์ค (ค.ศ. 1877–1965)
#เจ้าชายอุลริช

เจ้าหญิงมารีแห่งวัลเด็คและเพือร์ม็อนท์และพระบุตรพระองค์ที่ 3 สิ้นพระชนม์เมื่อวันที่ 30 เมษายน พ.ศ. 2425 จากภาวะแทรกซ้อนจากพระประสูติการที่ชตุทท์การ์ท สิริพระชันษาปีที่ 25
 
## อ้างอิง
* Sönke Lorenz, Dieter Mertens, Volker Press (Hrsg.): *Das Haus Württemberg. Ein biographisches Lexikon.* Kohlhammer, Stuttgart 1997, , p.&nbsp;335
* Hansmartin Decker-Hauff: *Frauen im Hause Württemberg* DRW-Verlag, Leinfelden-Echterdingen 1997, , p.&nbsp;266

หมวดหมู่:ราชวงศ์วัลเด็คและเพือร์ม็อนท์
หมวดหมู่:เจ้าหญิงวัลเด็คและเพือร์ม็อนท์
หมวดหมู่:เจ้าหญิงเยอรมัน
หมวดหมู่:พระเจ้าวิลเฮ็ล์มที่ 2 แห่งเวือร์ทเทิมแบร์ค
หมวดหมู่:เจ้าหญิงเวือร์ทเทิมแบร์ค
ไนไดจิง

**ไนไดจิง** () หมายถึง "มหาเสนาบดีกลาง" เป็นตำแหน่งโบราณในราชสำนักของญี่ปุ่น บทบาทและอำนาจหน้าที่แตกต่างกันไปในช่วงก่อน ยุคเมจิ ของประวัติศาสตร์ญี่ปุ่น แต่โดยทั่วไปยังคงเป็นตำแหน่งที่สำคัญภายใต้ ประมวลกฎหมายไทโฮ

## ประวัติ
### ก่อนยุคเมจิ
ตำแหน่งไนไดจิงเกิดขึ้นก่อน ประมวลกฎหมายไทโฮ ฉบับ ค.ศ. 701 ฟุจิวะระ โนะ คะมะตะริ เป็นคนแรกที่ได้รับการแต่งตั้งให้ดำรงตำแหน่งใน ค.ศ. 669 หลังจากการแต่งตั้ง ฟุจิวะระ โนะ มิชิตะกะ ในปี ค.ศ. 989 ตำแหน่งก็กลายเป็นที่ยอมรับอย่างถาวร แต่ก็ยังอยู่ต่ำกว่า อูไดจิง ("มหาเสนาบดีขวา") และ ซาไดจิง ("มหาเสนาบดีซ้าย")

### ยุคเมจิและหลังจากนั้น

ตำแหน่งถูกพัฒนาในสมัยเมจิ ในปี ค.ศ. 1885 ได้รับการตั้งชื่อใหม่เพื่อหมายถึง ผู้รักษาพระราชลัญจกรของญี่ปุ่น ในราชสำนัก ในปีนั้นตำแหน่งนายกรัฐมนตรีหรือหัวหน้าคณะรัฐมนตรีของรัฐบาลคือ ไดโจไดจิง ได้รับการฟื้นฟู ในเดือนธันวาคม ซันโจ ซาเนโทมิ ได้ถวายฎีกาต่อจักรพรรดิเพื่อยุบเลิกตำแหน่งของเขา และจากนั้นเขาก็ได้รับการแต่งตั้งให้เป็น ไนไดจิง หรือผู้รักษาพระราชลัญจกรในทันที

ตำแหน่งของผู้รักษาพระราชลัญจกรนั้นเหมือนกับ ไนไดจิงในแง่ของชื่อเท่านั้นไม่ใช่ในแง่ของการใช้งานหรืออำนาจ

ลักษณะของตำแหน่งพัฒนาต่อไปใน ยุคไทโช และ ยุคโชวะ ตำแหน่งนี้ถูกยกเลิกเมื่อวันที่ 24 พฤศจิกายน ค.ศ. 1945

## ดูเพิ่ม
* ไดโจกัง
* คูเงียว
* เซ็ชโชและคัมปากุ
* รายชื่อของไดโจไดจิง
* โคกีว
* คูเงะ
* สำนักพระราชวังญี่ปุ่น

## บันทึก

## อ้างอิง

* Asai, T. (1985). *Nyokan Tūkai*. Tokyo: Kōdansha 
* Dickenson, Walter G. (1869). *Japan: Being a Sketch of the History, Government and Officers of the Empire.* London: W. Blackwood and Sons. 
* Ozaki, Yukio. (2001). *The Autobiography of Ozaki Yukio: The Struggle for Constitutional Government in Japan.* [Translated by Fujiko Hara]. Princeton: Princeton University Press.  (cloth)
* Ozaki, Yukio. (1955). *Ozak Gakudō Zenshū.* Tokyo: Kōronsha 
* Sansom, George (1958). *A History of Japan to 1334*. Stanford: Stanford University Press. 
* Dus, Peter. (1988). *The Cambridge History of Japan: the Twentieth Century,* Vol. 6. Cambridge: Cambridge University Press. 
* Ozaki, Yukio. (2001). *The Autobiography of Ozaki Yukio: The Struggle for Constitutional Government in Japan.* [Translated by Fujiko Hara]. Princeton: Princeton University Press.  (cloth)
* Screech, Timon. (2006). *Secret Memoirs of the Shoguns:  Isaac Titsingh and Japan, 1779-1822.* London: Routledge Curzon.  
* Titsingh, Isaac. (1834). [Siyun-sai Rin-siyo/Hayashi Gahō, 1652], *[[Nipon o daï itsi ran]]*; ou, ''Annales des empereurs du Japon.''  Paris: Oriental Translation Fund of Great Britain and Ireland 
* Varley, H. Paul, ed. (1980). [ Kitabatake Chikafusa, 1359], *[[Jinnō Shōtōki]] ("A Chronicle of Gods and Sovereigns: Jinnō Shōtōki of Kitabatake Chikafusa" translated by H. Paul Varley).* New York: Columbia University Press.  

หมวดหมู่:ประวัติศาสตร์ญี่ปุ่น
เจ้าชายฟรีดริช วิลเฮ็ล์ม เจ้าชายแห่งวีท

เจ้าชายฟรีดริช วิลเฮ็ล์ม เจ้าชายแห่งวีท () ประสูติเมื่อวันที่ 2 มิถุนายน พ.ศ. 2474 ณ สาธารณรัฐไวมาร์ เป็นพระโอรสในเจ้าชายแฮร์มันแห่งวีท กับเคาน์เตสมารี อันโทนีอาแห่งชต็อลแบร์ค-แวร์นิกเกอโรเดอ เป็นพระนัดดาในเจ้าชายวิลเฮ็ล์ม ฟรีดริช เจ้าชายแห่งวีท พระราชปนัดดาในพระเจ้าวิลเลียมที่ 2 แห่งเวือร์ทเทิมแบร์ค พระปนัดดาในเจ้าหญิงมารีแห่งเนเธอร์แลนด์ ทั้งยังทรงสืบเชื้อสายมาจากพระเจ้าวิลเลิมที่ 1 แห่งเนเธอร์แลนด์ พระองค์ทรงกลายเป็นเจ้าชายพระประมุขแห่งวีทหลังการสิ้นพระชนม์ของพระอัยกา เนื่องด้วยพระบิดาสิ้นพระชนม์ไปก่อน

## เสกสมรส
เจ้าชายฟรีดริช วิลเฮ็ล์ม เจ้าชายแห่งวีท ทรงเสกสมรสครั้งแรกกับเจ้าหญิงกูดาแห่งวัลเด็คและเพือร์ม็อนท์ เมื่อวันที่ 9 กันยายน พ.ศ. 2501 ก่อนจะหย่ากันใน พ.ศ. 2505 มีพระบุตร 2 พระองค์คือ
# เจ้าชายอเล็คซันเดอร์
#เจ้าชายคาร์ล เจ้าชายแห่งวีท

และทรงเสกสมรสครั้งที่ 2 กับ เจ้าหญิงโซฟีแห่งชต็อลแบร์ค-ชต็อลแบร์ค เมื่อวันที่ 15 กรกฎาคม พ.ศ. 2510 มีพระบุตรอีก 2 พระองค์ คือ
#เจ้าหญิงคริสทีนา
#เจ้าชายว็อล์ฟ-ไฮน์ริช

เจ้าชายฟรีดริช วิลเฮ็ล์ม เจ้าชายแห่งวีท สิ้นพระชนม์ลงเมื่อวันที่ 28 สิงหาคม พ.ศ. 2543 สิริพระชันษา 69 ปี 
## อ้างอิง
*thePeerage.com - Friedrich Wilhelm Heinrich Constantine Fürst zu Wied
*Genealogics - Leo van de Pas - Friedrich Wilhelm, 7.Fürst zu Wied
*Genealogisches Handbuch des Adels, Fürstliche Häuser, Reference: 2004 452
หมวดหมู่:บุคคลที่เกิดในปี พ.ศ. 2474
หมวดหมู่:บุคคลที่เสียชีวิตในปี พ.ศ. 2543
หมวดหมู่:เจ้าชายวีท
หมวดหมู่:ราชวงศ์วีท-น็อยวีท
องคชาตหัก

**องคชาติหัก**หมายถึงการฉีกขาดของเยื่อ tunica albuginea อันใดอันหนึ่งหรือทั้งสองอัน เยื่อนี้เป็นเนื้อเยื่อเส้นใยที่ห่อหุ้มส่วน corpora cavernosa ขององคชาติ สาเหตุมักมาจากการที่องคชาติที่แข็งตัวแล้วถูกกระแทกอย่างแรง อาจเกิดระหว่างการมีเพศสัมพันธ์หรือการช่วยตัวเองก็ได้ บางครั้งอาจเกิดการฉีกขาดของท่อปัสสาวะ เส้นประสาทดอร์ซัล หลอดเลือดดำดอร์ซัล หรือหลอดเลือดแดงดอร์ซัลร่วมด้วยได้
## อ้างอิง

## แหล่งข้อมูลอื่น

หมวดหมู่:โรคขององคชาต
สกูเดเรียอัลฟาทอรี

**สกูเดเรียอัลฟาทอรี** () หรือรู้จักกันในชื่อทั่วไปว่า **อัลฟาทอรี** และเข้าแข่งในชื่อ **สกูเดเรียอัลฟาทอรีฮอนด้า** เป็นทีมแข่งรถสูตรหนึ่งอิตาลีหนึ่งในสองทีมแข่งรถสูตรหนึ่งที่เร็ดบุลเป็นเจ้าของ ทีมนี้เตรีมลงแข่งขันครั้งแรกในออสเตรเลียนกรังด์ปรีซ์ 2020 ผลมาจากการที่เปลี่ยนชื่อจาก "โตโรรอสโซ" เป็น "อัลฟาทอรี" เพื่อโปรโมตสินค้าแฟชั่น และทำหน้าที่เป็นทีมพี่น้อง แทนการเป็นทีมเยาวชนของเร็ดบุลเรซซิง

## อ้างอิง

 

หมวดหมู่:ทีมผู้ผลิตฟอร์มูลาวัน
หมวดหมู่:ทีมผู้เข้าร่วมฟอร์มูลาวัน
เดอะสตรีตพรอฟิตส์

**เดอะสตรีตพรอฟิตส์** (The Street Profits) เป็นทีมนักมวยปล้ำสังกัด WWE สมาชิกประกอบด้วย Angelo Dawkins และ Montez Ford เป็นแชมป์แท็กทีมทริปเปิลคราวน์ทีมที่ 2 ของ WWE โดยเป็นหนึ่งในทีมที่มีคาแรกเตอร์โดดเด่น สนุกสนาน และเป็นที่ชื่นชอบของแฟน ๆ ตั้งแต่ยุค NXT จนถึงค่ายหลัก (Raw / SmackDown)

## ประวัติการปล้ำ
Dawkins อยู่ใน WWE มานานแล้ว แต่ยังไม่ประสบความสำเร็จจนมารวมทีมกับ Montez Ford ในปี 2016 ทีมมีคาแรกเตอร์สนุก เป็นเหมือน “หนุ่มจากชุมชน” ที่เต็มไปด้วยพลังและอารมณ์ดี

ปี 2019 พวกเขาคว้าแชมป์ NXT Tag Team Championship ได้จาก The Undisputed Era (Kyle O’Reilly & Bobby Fish)
ครองแชมป์ได้ราว 75 วัน ก่อนจะย้ายขึ้นเมนรอสเตอร์

ทั้งคู่เปิดตัวค่ายหลักผ่านเซกเมนต์ในรายการ Raw โดยยังคงปล้ำใน NXT ช่วงแรกปี 2020 คว้าแชมป์ Raw Tag Team Championship เอาชนะ Seth Rollins & Murphy
ป้องกันแชมป์ได้หลายครั้งกับทีมอย่าง Viking Raiders, Andrade & Garza

เนื่องจากการดราฟต์ ปี 2020 ทีม Street Profits และ The New Day (ที่ถือ SmackDown Tag Titles) แลกเข็มขัดกันตรง ๆ เพื่อให้คงตามแบรนด์
กลายเป็นทีมแรกที่ถือครองทั้ง Raw, SmackDown และ NXT Tag Team Titles (เป็น Triple Crown Tag Team Champions)

ทั้งคู่เริ่มมีความตึงเครียดในทีม แต่ยังคงเป็นเพื่อนกัน Montez Ford เริ่มได้รับผลักดันเดี่ยว เช่น แมตช์ Elimination Chamber 2023 ปี 2023 พวกเขาเข้าร่วมกับ Bobby Lashley และ B-Fab ในกลุ่มใหม่ชื่อว่า The Pride (หรือ The New Hurt Business) โดยมีลักษณะเป็นทีมที่แต่งตัวหรู ดูจริงจังกว่าเดิม แต่กลุ่มก็ยุบลงเนื่องจาก Lashley ออกจาก WWE

## จุดเด่น
Montez Ford มีชื่อเสียงเรื่องความสามารถทางกายภาพ โดยเฉพาะ frog splash ที่กระโดดสูงมาก

Angelo Dawkins มีสไตล์พละกำลังและรับบทคู่สมดุลของทีม

ทีมมีพลังบวกสูง มักสร้างความสนุกให้กับผู้ชมทุกครั้งที่ปรากฏตัว

## แชมป์และรางวัล
* ***[[Pro Wrestling Illustrated]]***
** Ranked No. 140 of the top 500 singles wrestlers in the *[[PWI 500]]* in 2021 (Ford)
** Ranked No. 152 of the top 500 singles wrestlers in the *PWI 500* in 2021 (Dawkins)
** Ranked No. 5 of the top 50 Tag Teams in the *[[PWI Tag Team 50]]* in 2020
* **[[Evolve (professional wrestling)|Evolve]]**
** Evolve Tag Team Championship (1 time)
* **[[WWE]]**
** WWE Raw Tag Team Championship (1 time)
** WWE Tag Team Championship (2 times)
** NXT Tag Team Championship (1 time)
** Second WWE Tag Team Triple Crown Champions
** RK-Bro-nament (2021)
** Slammy Award (2 times)
*** Tag Team of the Year (2020)
*** Breakout Star of the Year (2020)

## อ้างอิง

## แหล่งข้อมูลอื่น
* 
* 

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
พระพุทธทัตตะ

**พระพุทธทัตตะ** เป็นพระคันถรจนาจารย์ฝ่ายเถรวาท เกิดหลัง พ.ศ.940 ที่เมืองอุรคปุระ (Uragapura) ปัจจุบันเรียกอุรัยปุระ ในอาณาจักรโจฬะทางอินเดียใต้ หลังจากอุปสมบทแล้วได้เดินทางไปเกาะลังกา เพื่อศึกษาพุทธศาสนาและรวบรวมคัมภีร์ทางพุทธศาสนาจากภาษาสิงหลแปลสู่ภาษาบาลี ในคราวที่พักอยู่สิงหล ท่านพักที่มหาวิหารเมืองอนุราธปุระ

เมื่อสำเร็จภารกิจแล้วก็เดินทางกลับสู่อินเดียโดยทางเรือ ระหว่างทางได้พบกับพระพุทธโฆสะที่แล่นเรือผ่านมา ท่านทั้งสองหยุดทักทายกัน แล้วท่านพระพุทธโฆสะกล่าวว่า "ท่านผู้เจริญ พระพุทธพจน์มีอยู่ในภาษาสิงหล ผมกำลังไปเกาะลังกาเพื่อแปลสู่ภาษามคธ" ท่านพุทธทัตตะกล่าวตอบว่า "ท่านผู้มีอายุ ผมไปเกาะลังกามาแล้ว เพื่อจุดประสงค์เดียวกับท่าน แต่ไม่อาจอยู่ได้นาน จึงทำงานไม่สำเร็จ เมื่อท่านรวบรวมอรรถกถาครบแล้วโปรดส่งให้ผมด้วย"

เมื่อได้รับปากกันแล้วทั้งสองรูปก็จากกัน ต่อมา เมื่อถึงอินเดียท่านก็ได้จำพรรษาที่วัดกฤษณทาส ที่พราหมณ์กฤษณทาส สร้างถวาย ริมฝั่งแม่น้ำกเวริ ณ ที่นี่ ท่านได้เขียนหนังสือหลายเล่ม เช่น 
# **อุตตรวินิจฉัย**
# **วินยวินิจฉัย** 
# **[[อภิธรรมาวตาร]]**
# **รูปารูปวิภาค**
# **[[มธุรัตถวิลาสินี]]** (อรรถกถาพุทธวงศ์)
ผลงานของท่านทั้งหมดนี้เป็นประโยชน์ต่อนักการศึกษาเป็นอย่างยิ่ง ต่อมาท่านก็ถึงมรณภาพที่วัดนี้

คัมภีร์วินิจฉัยและอุตตรวินิจฉัยเป็นคัมภีร์ที่รวบรวมเนื้อหาคัมภีร์พระวินัยปิฎก รูปแบบการแต่งเป็นร้อยกรองทั้งเล่ม โครงสร้างคัมภีร์วินิจฉัยว่าด้วยเรื่องสิกขาบทของพระภิกษุ และภิกษุณี มหาวรรค และจุลวรรค ส่วนคัมภีร์อุตรวินิฉจัย ว่าด้วยเรื่องคัมภีร์ปริวาร คัมภีร์ทั้งสองแต่งเป็นร้อยกรอง โดยใช้ฉันทลักษณ์บาลีประเภทต่าง ๆ เช่น มัตตาสมกฉันท์ วิชชุขมาลาฉันท์ อินทรวิเชียรฉันท์ เป็นต้น องค์ความรู้การวินิจฉัย พระวินัยในคัมภีร์วินัยวินิจฉัย และอุตรวินิจฉัย เป็นการวินิจฉัยสิกขาบท ที่ประกอบด้วยสถานที่ บุคคล วัตถุ อาบัติ อนาบัติ เป็นต้น

องค์ความรู้การวินิจฉัยในส่วนสิกขาบท เป็นรูปแบบสำคัญในการศึกษาวิเคราะห์วินัย ในส่วนที่เป็นสิกขาบทของพระภิกษุ และภิกษุณี รูปแบบการวินิจฉัยเหล่านี้ มีความสอดคล้องกับการวินิจฉัยพระวินัยในคัมภีร์ระดับต้น  ตั้งแต่พระวินัยปิฎกจนถึงอรรถกถา

## อ้างอิง

หมวดหมู่:บุคคลในคริสต์ศตวรรษที่ 5
หมวดหมู่:ภิกษุชาวอินเดีย
หมวดหมู่:คันถรจนาจารย์
ซิมเฟโรปอล

**ซิมแฟรอปอล** (, ) หรือ **ซิมเฟโรปอล** (; , *Акъмесджит*) เป็นนครในคาบสมุทรไครเมีย และเป็นเมืองหลวงโดยนิตินัยของสาธารณรัฐปกครองตนเองไครเมีย และเมืองหลวงโดยพฤตินัยของสาธารณรัฐไครเมีย เป็นศูนย์กลางการเมือง เศรษฐกิจ และการขนส่งที่สำคัญแห่งหนึ่งของคาบสมุทรไครเมีย และทำหน้าที่เป็นศูนย์กลางการปกครองของเทศบาลซิมเฟโรปอล และเขตซิมเฟโรปอลที่อยู่โดยรอบ ซิฟเฟโรปอลก่อตั้งขึ้นบนพื้นที่ของ *อักเมสจิต* (; "มัสยิดสีขาว") ซึ่งเป็นเมืองตาตาร์ไครเมีย นครแห่งนี้ใช้ชื่อในปัจจุบัน หลังผนวกรัฐข่านไครเมียเข้ากับจักรวรรดิรัสเซีย ซิมเฟโรปอลมีประชากร 

## อ้างอิง

## แหล่งข้อมูลอื่น

*
*Simferopol Government  เว็บไซต์ทางการ
*The murder of the Jews of Simferopol  during World War II, at Yad Vashem website.
*

หมวดหมู่:นครในประเทศยูเครน
หมวดหมู่:เมืองในประเทศรัสเซีย
เกาะราโรโตงา

**ราโรโตงา** () เป็นเกาะที่ใหญ่ที่สุดและมีประชากรมากที่สุดของหมู่เกาะคุก และเป็นที่อยู่ของประชากรประเทศเกือบ 75% ซึ่งคิดเป็น 13,007 คนต่อประชากรทั้งหมด 17,434 คน ถือกันว่าชาวยุโรปที่ค้นพบเกาะนี้คือกัปตันจอห์น ดิบส์ ซึ่งค้นพบเมื่อวันที่ 25 กรกฎาคม ค.ศ. 1823 ขณะเดินทางไปส่งมิชชันนารีจอห์น วิลเลียมส์

รัฐสภาและสนามบินนานาชาติ ซึ่งสามารถรองรับเครื่องบินขนาดใหญ่แบบโบอิง 747-400 ตั้งอยู่บนเกาะราโรโตงา เกาะยังเป็นจุดหมายปลายทางของนักท่องเที่ยวที่ได้รับความนิยมอย่างสูง มีบ้านพักตากอากาศ โรงแรม และห้องพักริมทางจำนวนมาก เมืองสำคัญคือ อาวารัว ตั้งอยู่บนชายฝั่งทิศเหนือ และเป็นเมืองหลวงของหมู่เกาะคุก

## ประชากร

## อ้างอิง

## แหล่งข้อมูลอื่น

*

ราโรโตงา